
R E F E R A T  DE  A P R O B A R E 
pentru modificarea și completarea Hotărârii Consiliului Local nr. 126/2021 privind indexarea chiriilor, redevențelor și taxelor de bază pe metru
pătrat pentru spațiile cu altă destinație decât aceea de locuință
și pentru terenurile aparținând domeniului public și privat
al Municipiului Brad, modificată și completată
prin H.C.L. nr. 23/2022 și H.C.L. nr. 35/2022



	
	Prin Hotărârea Consiliului Local nr. 35/2022 a fost aprobată reducerea cu 50% a taxei pentru spațiile folosite pentru activități recreative, întrețineri corporale, cursuri de dans și altele similare pentru ONG-urile din municipiul Brad care desfășoară activități sportive și/sau recreative, precum și a sportivilor din municipiul Brad care au obținut performanțe deosebite la nivel național, alții decât cei care activează în ONG-uri.
	Ținând cont de prevederile Ordonanței Guvernului nr. 137/2000 privind prevenirea şi sancţionarea tuturor formelor de discriminare, republicată cu modificările și completările ulterioare, am inițiat prezentul proiect de hotărâre prin care am propus modificarea Hotărârii Consiliului Local nr. 126/2021 privind indexarea chiriilor, redevențelor și taxelor de bază pe metru pătrat pentru spațiile cu altă destinație decât aceea de locuință și pentru terenurile aparținând domeniului public și privat al Municipiului Brad, modificată și completată prin H.C.L. nr. 23/2022 și H.C.L. nr. 35/2022, în sensul înlocuirii sintagmei ”din municipiul Brad” cu sintagma ”în municipiul Brad” din cuprinsul art. 2 alin. 1.
	Astfel, art. 2 alin. 1 urmează a avea următorul conținut:
”Art. 2. (1) - Se poate acorda reducerea cu 50% a taxei pentru spațiile folosite pentru activități recreative, întrețineri corporale, cursuri de dans și altele similare de către ONG-urile care desfășoară activități sportive și/sau recreative în municipiul Brad.”
	Celelalte articole ale Hotărârii Consiliului Local nr. 126/2021, cu modificările și completările ulterioare, rămân neschimbate.
	În contextul celor de mai sus supunem  spre dezbatere  plenului Consiliului Local al Municipiului Brad proiectul de hotărâre în forma prezentată.
Invocăm în susţinerea propunerii noastre prevederile Ordonanței Guvernului nr. 137/2000 privind prevenirea şi sancţionarea tuturor formelor de discriminare, republicată cu modificările și completările ulterioare, ale art. 129 alin. 2 lit. c, alin. 7 lit. s din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

